cyanic-selkie/wikianc huggingface dataset:
तीसवर्षीय युद्ध
परिचय
सन् 1620 ई0 में मैक्सिमिलियन द्वारा संचालित लीग की सेना से पहले ही युद्ध में फ्रेडरिक भाग खड़ा हुआ और केवल हेमंत ऋतु भर बोहेमिया का राजा रहने के कारण 'हेमंतनरेश' की व्यंग्यात्मक उपाधि से विभूषित हुआ। इंग्लैंड का जेम्स अपने सहज दंभ और फ्रांस का महामंत्री रीशलू हयूजीनाटों से उलझा रहने के कारण इस समय इस झगड़े से दूर ही रहे। परंतु डेनमार्क के राजा क्रिश्चियन चतुर्थ ने अपने सहधर्मी प्रोटस्टेटों के रक्षार्थ उत्तरी जर्मनी पर आक्रमण कर दिया परंतु दो बार बुरी तरह पराजित होकर सन 1628 में युद्ध से विरत हो गया। इस विजय से उत्साहित होकर सम्राट् ने औग्सवर्ग की संधि द्वारा दिए गए इलाकों की पुन:प्राप्ति और लूथर मत के सिवा सभी अन्य उपसंप्रदाय को तोड़ देने की आज्ञा प्रचारित की। बोहेमिया का एक क्रूर सरदार वालेंस्टाइन, जिसे सम्राट् ने अपनी स्वतंत्र सेना संघटित करने का अनुमित दी थी, इस समय बहुत प्रबल हो गया था। अपने अत्याचारों के कारण वह सेनापति पद से हटा दिया गया। फलत: कैथोलिक सैन्यबल क्षीण हो गया और इस स्थिति का लाभ उठाकर स्वीडेन नरेश गस्तबस अडाल्फस स्वयं प्रोटेस्टेंट होने के धार्मिक और राज्यविस्तार के राजनीतिक कारणों से युद्ध में शामिल हो गया, परंतु उत्तरी जर्मनी के प्रोटेस्टेट राजाओं ने उसे तब तक कोई महत्व न दिया, जब तक कैथोलिक सेना ने क्रूर सेनापति टिली के नेतृत्व में उत्तरी जर्मनी के प्रधान नगर मागडेवर्ग का विनाश नहीं कर दिया। गस्तवस टिली की ओर चला और लाइपजिग के समीप दोनों में मुठभेड़ हुई। कैथोलिक सेना बुरी तरह पराजित हुई।
राइन तट पर जाड़ा बिताने के बाद वसंत में गस्तवस बवेरिया में घुसा और टिली को पुन: पराजित कर म्युनिख पर अधिकार कर लिया। टिली घायल होकर मर गया। अब सम्राट् ने वालेंस्टाइन को गस्तवस से उसका सामना हुआ। जीत गस्तवस की ही हुई पर वह स्वयं मारा गया। वालेस्टाइन ने रीशूल तथा जर्मनी के प्रोटेस्टेंट राजाओं से गुप्त संधि कर ली जिसपर वह भी मारा गया। यह युद्ध यहीं समाप्त हो जाता परंतु सन् 1635 में रीशलू ने स्पेन के विरुद्ध युद्ध घोषणा कर दी। स्वीडेन ने सम्राट् को पुन: हराया। जब संधि की बात चली, परंतु उसमें कई वर्ष लग गए। अंत में सम्राट् ने फांस से मंसटर में और स्वीडेन से ओसनाब्रुक में संधि की। संधि की शर्तों के अनुसार कैलविन के अनुयायियों को भी धार्मिक स्वतंत्रता प्रदान की गई। छीनी हुई संपत्ति लौटाने की आज्ञा वापस ली गई। जर्मन राजाओं को पारस्परिक और विदेश से भी संधि करने का अधिकार दिया गया। सवीडेन को भी अनेक प्रदेश दिए गए। जर्गनी के जन धन की बड़ी हानि हुई जिससे वह 19वीं शती के उत्तरार्ध तक न सँभल सका। ब्रैडेनबर्ग का इलेक्टर इतना अधिक शक्तिशाली हो गया कि उसने प्रशा के राजा की हैसियत से यूरोप में एक नई शक्ति को जन्म देकर आगे चलकर जर्मन साम्राज्य की स्थापना कर ली।
तृतीय फ्रांसीसी गणतंत्र
तृतीय फ्रांसीसी गणतंत्र (The French Third Republic ; फ्रांसीसी: La Troisième République) ने फ्रांस पर १८७० से लेकर १९४० तक शासन किया। इसकी स्थापना फ्रांस-प्रशा युद्ध के समय द्वितीय फ्रांसीसी साम्राज्य के समाप्त होने पर हुई तथा १९४० में नाजी जर्मनी द्वारा फ्रांस को पराजित करने के साथ इसका अन्त हुआ।
1870 ई. में सीडान (Sedan) के युद्ध में प्रशा के हाथों फ्रांस की शर्मनाक पराजय हुई थी जिसके परिणामस्वरूप फ्रांस को अपने दो बहुमूल्य प्रदेश अल्सास एवं लौरेन प्रशा को देना पड़े थे। इस पराजय के बाद फ्रांस की राजनीतिक स्थिति डवांडोल हो गई एवं तीसरी बार वहां गणतंत्र की स्थापना हुई, जिसे इतिहास में फ्रांस के तृतीय गणतंत्र के नाम से जाना जाता है। इस पराजय के बाद नैपोलियन तृतीय को बाध्य होकर आत्म-समर्पण करना पड़ा। वह बन्दी बना लिया गया। जब अगले दिन अर्थात् 3 सितम्बर को यह समाचार फ्रांस की राजधानी पेरिस पहुंचा तो पेरिस की समस्त जनता के मुख पर यह प्रश्न था कि अब क्या होगा, क्योंकि उनके द्वारा 20 वर्ष पूर्व स्थापित राज-सत्ता अकस्मात ही नष्ट हो गई। जनता अब इस निर्णय पर पहुंची कि फ्रांस में गणतन्त्र शासन की स्थापना की जानी चाहिये। उस समय व्यवस्थापिका सभा का अधिवेशन हो रहा था। जनता ने सभा से उस समय यह प्रस्ताव शीघ्र ही पास करवा लिया कि नैपोलियन तृतीय को फ्रांस के सम्राट के पद से पृथक कर दिया जाये। इस प्रकार नैपोलियन तृतीय का पतन हुआ और फ्रान्स में तीसरी बार गणतांत्रिक सरकार की स्थापना हुई।
घटनाक्रम
नेपोलियन तृतीय के पतन के अगले दिन व्यवस्थपिका सभा के सदस्य पेरिस के सिटी हॉल में गेमबेटा के नेतृत्व में एकत्रित हुये, जिन्होंने यह निश्चय किया कि फ्रांस में गणतन्त्र शासन की स्थापना की जाये। पेरिस की अधिकांश जनता ने उसका साथ दिया। उस समय फ्रांस में तीन दल प्रमुख थे जो गणतन्त्र के समर्थक थे, किन्तु कुछ बातों में उनमें पर्याप्त विभिन्नतायें थीं। किन्तु यह समय पारस्परिक वाद-विवाद और लड़ाई-झगड़े में व्यतीत करने का नहीं था, क्योंकि जर्मन सेना बड़ी तेजी के साथ फ्रांस की ओर बढ़ी चली आ रही थी। अतः समस्त दलों के लोगों ने सम्मिलित रूप से यह निश्चय किया कि गेमबेटा और थीयर्स के नेतृत्व में सरकार का शीघ्रातिशीघ्र निर्माण किया जाये। प्रशा ने फ्रांस पर जो आक्रमण किया था उसमें फ्रांस पराजित हो रहा था। गेमबेटा आदि व्यक्तियों की यह इच्छा थी कि युद्ध का अन्त नहीं किया जाये, किन्तु-राजसत्तावादी युद्ध का अन्त करने के पक्ष में थे। यह विवाद इतना तीव्र हो गया कि इसका निर्णय करने के लिये एक राष्ट्र प्रतिनिधि सभा का आयोजन करना पड़ा जिसमें संयोग से राजसत्तावादियों की संख्या अधिक थी जिससे स्पष्ट होता है कि फ्रांस की जनता इस समय युद्ध की अपेक्षा शान्ति चाहती थी।
पेरिस की जनता ने थीयर्स एवं राष्ट्र प्रतिनिधि सभा के विरूद्ध विद्रोह किया जिसके कारण निम्नलिखित थे-
पेरिस के विद्रोह का कठोरता से दमन करने के उपरान्त थीयर्स के सामने बड़ी विकट परिस्थिति उत्पन्न हुई। इस विद्रोह के कारण फ्रांस की दशा बहुत ही शोचनीय हो गई थी और अभी तक फ्रांस में वह सेना उपस्थित थी जो जर्मनी की ओर से युद्धक्षति पूर्ति प्राप्त करने के लिये ठहरी हुई थी। उस सेना को तीन अरब रुपया देकर फ्रांस से निकाला जा सकता था। ऐसी परिस्थिति में इतनी बड़ी रकम का प्राप्त करना कोई सरल कार्य नहीं था। थीयर्स इस भीषण परिस्थिति से नहीं घबराया। उसने बड़े उत्साह तथा साहस के साथ धन प्राप्त करना आरंभ किया। दो वर्ष के अंदर जर्मन सेना को समस्त रुपया देकर उसने उनसे फ्रांस खाली कराया। उसके इस कार्य से फ्रांस की जनता का उस पर विश्वास बढ़ गया और वह हर सम्भव रूप से उसकी सहायता करने के लिये उद्यत हो गई।
इसके पश्चात् थीयर्स का ध्यान इस ओर आकर्षित हुआ कि फ्रांस में अब किस प्रकार की सरकार तथा शासन की स्थापना की जाये। थीयर्स के नेतृत्व में जो सामयिक सरकार निर्मित की गई थी वह गणतन्त्र के आधार पर थी, वह उसका राष्ट्रपति था। किन्तु राष्ट्र प्रतिनिधि सभा में राजसत्तावादियों का बहुमत था। देश में शान्ति तथा सुव्यवस्था की स्थापना होने पर राजसत्तावादियों ने राजसत्ता की स्थापना के लिये प्रयत्न करना चाहा। थीयर्स प्रारम्भ में राजसत्तावादी था, किन्तु राजसत्तावादियों में इतना अधिक मतभेद था कि थीयर्स को बाध्य होकर अपने विचारों में परिवर्तन करना पड़ा। अब वह गणतन्त्र का समर्थक बन गया जिसके कारण राजसत्तावादी उसके विरोधी हो गये और उन्होंने राजसत्ता की स्थापना के लिये खुले तौर पर आन्दोलन करना आरंभ किया। थीयर्स उनके इस कार्य को सहन नहीं कर सका। अतः उसने दिसम्बर 1872 ई. में घोषणा की कि यदि फ्रांस में राजसत्ता की स्थापना का प्रयास किया जायेगा तो फ्रांस में पुनः राज्यक्रान्ति हो जाएगी। इस घोषणा का स्पष्ट परिणाम यह हुआ कि राजसत्तावादी उसके विरूद्ध हो गये। उसको गणतंत्रवादियों का भी समर्थन प्राप्त नहीं हो सका, क्योंकि वे उसको बहुत नरम विचारों वाला व्यक्ति समझते थे। मई 1873 ई. उसके विरूद्ध राजतन्त्रवादियों ने एक प्रस्ताव पास किया, जिससे स्पष्ट हो गया कि राष्ट्र प्रतिनिधि सभा का उस पर विश्वास नहीं है और इस परिस्थिति से बाध्य होकर उसको अपने पद से त्याग-पत्र देना पड़ा। अब राजतन्त्रवादियों ने मार्शन मैक्महोम (Mac-Mahon) को राष्ट्रपति के पद पर आसीन किया। वह राजसत्ता का पक्षपाती था और उसने घोषणा की कि वह उसी समय राष्ट्रपति के पद को त्याग देगा जिस समय किसी व्यक्ति को राजा नियत कर दिया जायेगा। राजसत्तावादियों में इस प्रश्न पर कि किस व्यक्ति को राजा बनाया जाये, बड़ा वैमनस्य तथा मतभेद था और वे किसी निश्चित परिणाम पर नहीं पहुंच सके।
तृतीय गणतन्त्र के संविधान का निर्माण
अब तृतीय गणतन्त्र के संविधान का निर्माण किया जाना आरंभ हुआ। 29 मई सन् 1875 ई. के एक प्रस्ताव द्वारा निश्चित कर दिया गया कि अब फ्रांस में राजतन्त्र की स्थापना न होकर गणतन्त्र की स्थापना होगी। यह प्रस्ताव केवल एक वोट के बहुमत से पास हुआ। इसके उपरांत फ्रांस के लिये एक नवीन संविधान बनाया गया जिसके अनुसार
तृतीय गणतन्त्र द्वारा किये गये सुधार-कार्य
गणतन्त्र सरकार ने अपनी स्थिति को सुदृढ़ करने के उपरान्त देश की उन्नति की ओर विशेष ध्यान दिया और उसने निम्नलिखित सुधार किये-
गणतन्त्र सरकार और चर्च का संघर्ष
फ्रांस की गणतन्त्र सरकार के समक्ष चर्च का प्रश्न बड़ा महत्वपूर्ण था। प्रश्न यह था कि राज्य और चर्च का सम्बन्ध किस प्रकार का होना चाहिये। यह केवल धार्मिक प्रश्न ही न होकर एक राजनीतिक प्रश्न भी था। इसका कारण यह था कि फ्रांस का पादरी वर्ग राजतन्त्र का समर्थक था और गणतन्त्र का विरोधी था। जितने भी आन्दोलन राजतन्त्र के समर्थन में हुए उन सबमें पादरी वर्ग का प्रत्यक्ष अथवा परोक्ष रूप से हाथ अवश्य था। इस कारण गणतन्त्र के समर्थकों ने चर्च के अधिकारों पर आक्रमण करना आरंभ कर दिया। 1877 ई. में ही गेमबेटे ने यह स्पष्ट रूप से कह दिया था कि 'पादरी वर्ग गणतन्त्र का कट्टर विरोधी है।' इस समय तक फ्रांस की समस्त शिक्षा पर चर्च का अधिकार था। फ्रांस की अधिकांश जनता अपने बच्चों को इस शिक्षा से मुक्त करने के पक्ष में थी।
ड्रेयफस केस के उपरांत गणतन्त्रवादियों ने चर्च के अधिकारों पर आक्रमण करना आरंभ किया। उन्होंने उसकी शक्ति को कम करने के लिए निम्न कानूनों को पास किया-
तृतीय गणतन्त्र की विदेश नीति
नेपोलियन तृतीय की पराजय और फेंकफर्ट की सन्धि के कारण अन्तर्राष्ट्रीय जगत में फ्रांस के मान और प्रतिष्ठा को बड़ा आघात पहुंचा। इस समय यूरोपीय राजनीतिक रंग-मंच पर जर्मनी के चांसलर बिस्मार्क का बोलबाला था, जिसने ऐसी नीति का अनुकरण किया कि यूरोप में फ्रांस का कोई मित्र नहीं बन पाये। फ्रांस की औपनिवेशिक नीति के कारण उसके संबंध ग्रेट-ब्रिटेन से अच्छे नहीं थे और बिस्मार्क ने अन्य महत्वपूर्ण राज्यों के साथ राजनीतिक सन्धियाँ कर रखी थीं। जिस समय तक जर्मनी की शासन-सत्ता पर बिस्मार्क का अधिकार रहा वह अपनी नीति में सफल रहा। परन्तु बाद में यह स्थिति नहीं रह पाई।
इसके पश्चात् फ्रांस ने ग्रेट-ब्रिटेन के साथ मित्रता करने का प्रयत्न किया। इंग्लैण्ड जर्मनी की बढ़ती हुई शक्ति से आशंकित रहने लगा था और उसने भी अनुभव किया कि उसको किसी यूरोपीय शक्ति से मित्रता करनी आवश्यक है। फ्रांस और इंगलैण्ड ने अपने पारस्परिक झगड़ों का अन्त कर आपस में एक सन्धि की जिसको आंता कोर्डियल कहते हैं। 1907 ई. में रूस भी इसमें सम्मिलित हो गया। इस प्रकार यूरोप में त्रिगुट मैत्री की स्थापना हुई।
मोरक्को के प्रश्न पर यूरोप के विभिन्न गुटों में संघर्ष होने की संभावना उत्पन्न हो गई थी, किन्तु आपसी समझौते द्वारा इस प्रश्न का निर्णय कर लिया गया।
इस प्रकार सतत् प्रयत्न करने के पश्चात् फ्रांस ने अन्तर्राष्ट्रीय जगत में अपनी खोई हुई शक्ति तथा प्रतिष्ठा प्राप्त की और उसकी गणना यूरोप के महान राष्ट्रों में पुनः होने लगी।
प्रागनुभविक और अनुभवाश्रित
ये शब्द अरस्तू के कार्यों के संग्रह ऑर्गेनॉन में पाए गए विश्लेषणात्मक विधियों से उत्पन्न हुए हैं। Prior analytics ("पूर्ववर्त्ती विश्लेषण", प्रागनुभविक ) निगमनात्मक तर्क के बारे में है, जो परिभाषाओं और प्रथम सिद्धांतों (मूलनियम) से आता है। Posterior analytics ("पश्च विश्लेषण", अनुभवाश्रित'') आगमनात्मक तर्क के बारे में है, जो अवलोकन संबंधी साक्ष्य से आता है।
दोनों शब्द यूक्लिड के एलिमेंट्स में दिखाई देते हैं और इमैनुएल कांट के "शुद्ध तर्कबुद्धि की आलोचना " द्वारा लोकप्रिय हुए, जो दर्शन के इतिहास में एक प्रभावशाली कार्य है। दोनों शब्दों को मुख्य रूप से संज्ञा "ज्ञान" (यानी "प्रागनुभविक  ज्ञान") के आपरीवर्तक के रूप में उपयोग किया जाता है। प्रागनुभविक को दूसरे संज्ञाओं जैसे कि "सत्य" का आपरिवर्तन करने उपयोग किया जा सकता है। दार्शनिक प्रागनुभविकता और  प्रागनुभविकत्व का उपयोग    प्रागनुभविक होने की गुणवत्ता का संदर्भ देने वाले संज्ञा के रूप में कर सकते हैं।.
अल-अस्र
सूरा अल-अस्र (इंग्लिश: Al-Asr) इस्लाम के पवित्र ग्रन्थ कुरआन का 103 वां सूरा (अध्याय) है। इसमें 3 आयतें हैं। =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-अ़स्र और प्रसिद्ध किंग फ़हद प्रेस के अनुवाद में सूरा अल्-अ़स्र नाम दिया गया है।
नाम पहली ही आयत के शब्द “अल-अ़स्र" (ज़माना) को इसका नाम दिया गया है। =अवतरणकाल=
मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।
यद्यपि मुजाहिद (रह.), क़तादा और मुक़ातिल ने इसे मदनी कहा है, लेकिन बहुसंख्यक टीकाकारों ने इसे मक्की घोषित किया है। और इसकी वार्ता यह गवाही देती है कि यह मक्का के भी आरम्भिक काल में अवतरित हुई होगी जब इस्लाम की शिक्षा को संक्षिप्त और अत्यन्त हृदयग्राही वाक्यों में बयान किया जाता था, ताकि वे आप -से- आप लोगों की ज़बानों पर चढ़ जाएँ। =विषय और वार्ता = इस्लाम के विद्वान मौलाना सैयद अबुल आला मौदूदी लिखते हैं कि यह सूरा व्यापक, अर्थगर्भित और संक्षिप्त सूक्ति का अद्वितीय नमूना है । इसमें बिलकुल दो-टूक तरीके से बता दिया गया है कि इनसान के कल्याण का मार्ग कौन-सा है और उसके विनाश का मार्ग कौन-सा। इमाम शाफ़ई (रह.) ने बहुत ठीक कहा है कि यदि लोग इस सूरा पर विचार करें तो यही उनके मार्गदर्शन के लिए पर्याप्त है। आदरणीय सहाबा (नबी सल्ल. के साथियों) की दृष्टि में इसका महत्त्व क्या था, इसका अनुमान इस बात किया जा सकता है कि हज़रत अब्दुल्लाह बिन हिस्सनिद दारमी अबू मदीना के उल्लेख के अनुसार अल्लाह के रसूल (सल्ल.) के सहाबा में से दो व्यक्ति एक-दूसरे से मिलते तो उस समय तक अलग न होते जब तक एक-दूसरे को सूरा 'अस्र' न सुना लेते। (हदीस : तबरानी) =सुरह "अल-अस्र'' का अनुवाद= बिस्मिल्ला हिर्रह्मा निर्रहीम अल्लाह के नाम से जो दयालु और कृपाशील है।
इस सूरा का प्रमुख अनुवाद:
क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया:
بسم الله الرحمن الرحيم
गवाह है गुज़रता समय, (103:1) कि वास्तव में मनुष्य घाटे में है,(103:2) सिवाय उन लोगों के जो ईमान लाए और अच्छे कर्म किए और एक-दूसरे को हक़ की ताकीद की, और एक-दूसरे को धैर्य की ताकीद की (103:3) =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
=सन्दर्भ=
=इन्हें भी देखें=
फ्रेस्को
फ्रेस्को म्यूरल पेंटिंग की एक तकनीक है जिसे ताजा रूप से बिछाए गए या गीले चूने के प्लास्टर पर निष्पादित किया जाता है। पानी का उपयोग शुष्क-पाउडर वर्णक के लिए प्लास्टर के साथ विलय करने के लिए वाहन के रूप में किया जाता है, और प्लास्टर की स्थापना के साथ, पेंटिंग दीवार का एक अभिन्न अंग बन जाता है। शब्द फ्रेस्को (इटैलियन: एफ्रेस्को) इतालवी विशेषण फ्रेश्को अर्थ “ताजा” से लिया गया है, और इस प्रकार फ्रेस्को-सेकेंको या सेकको म्यूरल पेंटिंग तकनीकों के साथ विपरीत हो सकता है, जो फ्रेस्को में पेंटिंग को पूरक करने के लिए, सूखे प्लास्टर पर लागू होते हैं। फ्रेस्को तकनीक को प्राचीन काल से नियोजित किया गया है और यह इतालवी पुनर्जागरण चित्रकला के साथ निकटता से जुड़ा हुआ है।
विवरण फ्रेस्को एक प्राचीन चित्रकला तकनीक है जो आमतौर पर ताजे प्लास्टर पर पानी में पतला खनिज-आधारित पिगमेंट के साथ पेंटिंग द्वारा प्राप्त की जाती है: इस तरह, प्लास्टर में कार्बोनेशन प्रक्रिया पूरी हो जाने के बाद, रंग पूरी तरह से इसमें शामिल हो जाएगा, इस प्रकार पानी और समय के लिए विशेष प्रतिरोध।
इसमें तीन तत्व शामिल हैं: समर्थन, प्लास्टर, रंग।
पत्थर या ईंट से बना समर्थन सूखा और बिना ढाल के होना चाहिए। प्लास्टर को लागू करने से पहले, मोर्टार से बना एक चूना या ढेलेदार चूना, मोटे नदी के रेत से बना या, कुछ मामलों में, पोज़ोलाना और, यदि आवश्यक हो, तो पानी 1 सेमी की मोटाई में फैल सकता है ताकि दीवार को समान रूप से संभव बनाया जा सके। प्लास्टर (या “टोनाचिनो”) पूरे फ्रेस्को का सबसे महत्वपूर्ण तत्व है। यह ठीक नदी की रेत, संगमरमर की धूल, या sifted pozzolana, चूने और पानी से बना आटा से बना है। रंग, जिसे आवश्यक रूप से अभी भी नम प्लास्टर पर फैलाना चाहिए (इसलिए नाम, “ताजा”), आक्साइड की श्रेणी से संबंधित होना चाहिए, क्योंकि यह चूने के कार्बोनेशन प्रतिक्रिया के साथ बातचीत नहीं करना चाहिए।
इस तकनीक की मुख्य कठिनाई यह तथ्य है कि यह दूसरे विचारों के लिए अनुमति नहीं देता है: एक बार रंग का निशान छोड़ दिया, यह तुरंत प्लास्टर द्वारा अवशोषित हो जाएगा, बोध के तंग समय फ्रेस्को के काम को जटिल करते हैं, कार्बोनेशन होता है ड्राइंग प्लास्टर से तीन घंटे के भीतर। इस समस्या को दूर करने के लिए, कलाकार फ्रेस्को (दिन) के छोटे हिस्से करेंगे। संभावित सुधार हालांकि शुष्क संभव हैं, जो कि सूखे प्लास्टर पर लगाए गए तड़के के माध्यम से होते हैं: वे हालांकि अधिक आसानी से सड़ सकने वाले होते हैं।
एक और कठिनाई यह समझना है कि रंग की वास्तविक छाया क्या होगी: गीला प्लास्टर, वास्तव में, रंगों को गहरा बनाता है, जबकि चूना रंगों को सफेद करने के लिए जाता है। समस्या को हल करने के लिए, प्यूमिस पत्थर पर या हवा या सिरोको हवा या गर्म हवा से सूखने के लिए बने कागज की शीट पर परीक्षण करना संभव है।
विश्व शौचालय संगठन
विश्व शौचालय संगठन (डब्ल्यूटीओ) एक वैश्विक गैर-लाभकारी संगठन है जिसका लक्ष्य दुनिया भर में शौचालय और स्वच्छता की स्थिति में सुधार करना है। इसकी स्थापना 2001 में 15 सदस्यों के साथ हुई थी और अब 53 देशों में 151 सदस्य संगठन हो गए हैं। डब्ल्यूटीओ विश्व शौचालय शिखर सम्मेलन, अर्जेंट रन का आयोजक भी है और उसने संयुक्त राष्ट्र विश्व शौचालय दिवस की शुरुआत की।
बन्द्राण बिष्ट, सल्ट तहसील
बन्द्राण बिष्ट, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नया दौर (1978 फ़िल्म)
नया दौर 1978 में बनी हिन्दी भाषा की फिल्म है।
चरित्र
ेोवोको मपो्र रप्पपर प गर्पकि दरेकर्स गरेकम
स्व-चोट जागरूकता दिवस
पृष्ठभूमि
डिप्रेशन और खुदकुशी अक्सर हाथ से चले जाते हैं, हालांकि कई अन्य कारण हैं जो लोग खुदकुशी करते हैं। वर्तमान में दो मिलियन अमेरिकी स्वयं को नुकसान पहुंचाने में लगे हुए हैं, जिसमें अन्य हानिकारक तरीकों के साथ-साथ काटने, खरोंचने, चोट लगने और खुद को मारने जैसे तरीके शामिल हैं।  यह कहा जाता है कि ये व्यवहार नियंत्रण की भावनाओं को बढ़ावा देते हैं और तनाव को दूर करने में मदद करते हैं, जबकि व्यक्ति अपनी भावनाओं को व्यक्त करने में मदद करता है और अवसाद के साथ सुन्नता से बच जाता है ।
SIAD स्व-चोट की जागरूकता और समझ को फैलाने के लिए बनाया गया था, जिसे अक्सर गलत तरीके से प्रस्तुत किया जाता है और मुख्यधारा में गलत समझा जाता है। जो लोग खुदकुशी करते हैं वे अक्सर अकेलापन महसूस करते हैं और मदद के लिए बाहर निकलने से डरते हैं क्योंकि उन्हें डर रहता है कि उन्हें पागल के रूप में देखा जाएगा।
भागीदार संगठन
इस दिवस के आयोजन में अब कई संगठन शामिल हो रहे हैं। इनमें से कुछ निम्नलिखित हैं:
संदर्भ
<references group="" responsive="">
बरतारा २ गाँव, रायगढ-चौक (लखीसराय)
बरतारा २ रायगढ-चौक, लखीसराय, बिहार स्थित एक गाँव है।
शामभवी नदी
शामभवी नदी (Shambhavi River) भारत के कर्नाटक राज्य में बहने वाली एक नदी है। यह चिकमगलूर ज़िले में कुदरेमुख के समीप उत्पन्न होती है और पश्चिम दिशा में बहती है। दक्षिण कन्नड़ ज़िले में मुल्की के पास यह नन्दिनी नदी से संगम कर के तुरंत ही अरब सागर में बह जाती है।
नागंपेट, कोटपल्लि मण्डल
नागंपेट, कोटपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
गोरियामी गाँव, अलौली (खगड़िया)
गोरियामी अलौली, खगड़िया, बिहार स्थित एक गाँव है।
भाटपर रानी (तहसील), देवरिया
यह तहसील देवरिया जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 354 गांव हैं।
रुस्तम सराए, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
फोतु ला
फोतु ला (Fotu La) या फातु ला (Fatu La) भारत के लद्दाख़ प्रदेश में हिमालय पर्वतों में एक पहाड़ी दर्रा है। यह लद्दाख़ के लेह शहर को जम्मू और कश्मीर के श्रीनगर शहर से जोड़ने वाले राष्ट्रीय राजमार्ग 1 पर स्थित है। फोतु ला 4,108 मीटर (13,478 फुट) की ऊँचाई पर है, जो प्रसिद्ध ज़ोजी ला से अधिक ऊँचा है और पूरे राजमार्ग का सबसे ऊँचा स्थान है।
आनंद विहार मेट्रो स्टेशन
आनंद विहार मेट्रो स्टेशन दिल्ली मेट्रो की ब्लू लाइन पर स्थित एक ऊचा/बुलंद मेट्रो स्टेशन है। यह स्टेशन आनंद विहार के इलाके में स्थित है, जोकि पूर्वी दिल्ली, आनंद विहार ISBT और आनंद विहार टर्मिनल रेलवे स्टेशन से प्रमुख रूप से जुड़ा हुआ है।
झलोडी, रानीखेत तहसील
झलोडी, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
यूरोप में शक्ति संतुलन
यूरोपीय शक्ति संतुलन ऐतिहासिक एवं वर्तमान दोनों दृष्टियों से अन्तरराष्ट्रीय सम्बन्धों में एक महत्वपूर्ण विषय है।
रुस्तमनगर सहसपुर
रुस्तमनगर सहसपुर (Rustamnagar Sahaspur) भारत के उत्तर प्रदेश राज्य के मुरादाबाद ज़िले की बिलारी तहसील में स्थित एक नगर है।
अंतर्गाव, तांसी मण्डल
अंतर्गाव, तांसी मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
गौराचक गाँव, अलौली (खगड़िया)
गौराचक अलौली, खगड़िया, बिहार स्थित एक गाँव है।
बरूई गाँव, रायगढ-चौक (लखीसराय)
बरूई रायगढ-चौक, लखीसराय, बिहार स्थित एक गाँव है।
भस्म (रासायनिक विश्लेषण)
रासायनिक विश्लेषण में, भस्म रासायनिक विश्लेषण से पहले ट्रेस पदार्थों के पूर्व-संकेन्द्रण हेतु खनिजीकरण की प्रक्रिया है, जैसे वर्णलेखन, या चाक्षुष विश्लेषण, जैसे स्पेक्ट्रोस्कोपी। किसी नमूने की भस्म सामग्री उसमें मौजूद अकार्बनिक अदहनशील सामग्री की मात्रा का माप है।  एक नमूने के पूर्णतः दहन के बाद के अवशेष- अपूर्ण दहन के बाद बची भस्म के विपरीत - प्रायः मूल नमूने में मौजूद अकार्बनिक तत्त्वों के ऑक्साइड से बने होते हैं।  इसमें धातु के लवण शामिल हैं जो Na+ (सोडियम), K+ (पोटेशियम), और Ca2+ (कैल्सियम) जैसे आयनों की आवश्यकता वाली प्रक्रियाओं के लिए महत्त्वपूर्ण हैं। इसमें ट्रेस खनिज भी शामिल हैं जो पर्णहरित और हीमोग्लोबिन जैसे अद्वितीय अण्वों हेतु आवश्यक हैं।
अन्तर्राष्ट्रीय नागर विमानन संगठन
अन्तरराष्ट्रीय नागर विमानन संगठन  (ICAO) संयुक्त राष्ट्र का एक अभिकरण है, जो कि अन्तरराष्ट्रीय वायु नौवहन के सिद्धान्त और तकनीकों को नियत करता है और अन्तरराष्ट्रीय वायु यातायात के विकास और योजना का पालन करता है। जिससे कि सुरक्षित और क्रमवार विकास सुनिश्चित हो सके। इसका मुख्यालय कनाडा के मॉण्ट्रियल में क्वार्टियर इण्टरनेशनल में स्थित है।
यह संगठन मानक एवं अनुशंसित प्रथाओं (standards and recommended practices) का पालन करता है, जो वायु नौवहन के सम्बन्ध में अवैधानिक हस्तक्षेप की रोकथाम एवं अन्तरराष्ट्रीय सीमा-पारण का प्रबन्ध कराता है। इसके अलावा ICAO वायु दुर्घटनाओं की जाँच के नयाचार भी सीमांकित करता है। ये उन सभी देशों में लागू होता एवं मान्य है,श। जिन्होंने अन्तरराष्ट्रीय नागर विमानन सम्मेलन में हस्ताक्षर किये हैं।
ICAO को अन्तरराष्ट्रीय वायु यातायात संघ (IATA) से अलग समझा जाना चाहिए। यह एक वायुसेवा (एयरलाइन) संचालकों का व्यापार संगठन है, संयोग से जिसका मुख्यालय भी मॉण्ट्रियल में ही स्थित है।
क्षेत्र एवं क्षेत्रीय कार्यालय
ICAO के सात क्षेत्रीय कार्यालय हैं, जो नौ क्षेत्रों हेतु सेवारत है:
बमनगांव, सल्ट तहसील
बमनगांव, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
प्रताप गौरव केंद्र
प्रताप गौरव केंद्र "राष्ट्रीय तीर्थ" एक नया दर्शनीय स्थल है जो भारतीय राज्य राजस्थान के उदयपुर जिले में स्थित है। इसका आरम्भ वीर शिरोमणि महाराणा प्रताप समिति ने किया था, जिसका लक्ष्य यह रखा गया कि लोग महाराणा प्रताप के बारे में और मेवाड़ के बारे में ऐतिहासिक जानकारी पा सकें। इसी के साथ ये आने वाले पर्यटकों को समस्त भारतवर्ष की सांस्कृतिक एकता के भी दर्शन करवाता है, जिससे उनमे भारत भक्ति की भावना पैदा हो और इसीलिये यह एक राष्ट्रीय तीर्थ है।
यह केन्द्र विभिन्न प्रदर्शनियों के माध्यम से मेवाड़ के पूर्व साम्राज्य के प्रसिद्ध राजा महाराणा प्रताप के जीवन, वीरता और उपलब्धियों के बारे में जानकारी देता है। इसमें मेवाड़ के इतिहास को आकृतियों और प्रतिमाओं के जरिए संजोया गया है। लगभग 20 एकड़ में फैली इस जगह का चप्पा-चप्पा मेवाड़ के गौरवमयी इतिहास की गाथा कहता है। इसमें मेवाड़ और राजस्थान के शूरवीर महाराणा प्रताप से जुड़ी करीब 60चित्र और कलाकृतियां मौज़ूद है। अरावली के अत्यन्त सुरम्य पहाड़ों के बीच स्थित महाराणा प्रताप गौरव केंद्र में महाराणा प्रताप की 57 फीट उंची प्रतिमा यहां की सबसे ज्यादा शान बढ़ाती है। साथ ही यहां भारत माता का मंदिर और अखण्ड भारत  के सांस्कृतिक सौंदर्य एवं गौरव के यशोगान के लिए " भारत दर्शन" के नाम से लाइट एन्ड साउंड शो दिखाया जाता है।
वीर शिरोमणि महाराणा प्रताप समिति इसका संचालन करती है। यह सम्पूर्ण प्रोजेक्ट जन- सहयोग से निर्माण किया गया है ,100 करोड़ रुपये के इस प्रोजेक्ट में अब तक 60 करोड़ रुपये खर्च हो चुके हैं। मेवाड़ दीर्घा में मेवाड़ के 29 महापुरुषों की मूर्तियां लगाई गई हैं। प्रमुख रूप से बप्पा रावल, महाराणा कुंभा, महाराणा सांगा, महारानी पद्मिनी, मीराबाई, पन्नाधाय, उदयसिंह, भीलू राणा पूंजा, भामाशाह, महाराणा प्रताप आदि शामिल हैं। केंद्र के एक हिस्से में मैकेनिकल शो दिखाया जाता है, जिसमे विभिन्न प्रेरक प्रसंगों के माध्यम से मेवाड़ के वीरों, सपूतों, वीरांगनाओं के त्याग, बलिदान, साहस, शौर्य, भक्ति और राष्ट्रप्रेम की प्रेरणा को दर्शाया जाता है। देशभक्ति का भाव जगाने के लिए डॉक्यूमेंट्री भी तैयार की गई है।
महिला बिग बैश लीग 2019-20
2019-20 महिला बिग बैश लीग सीज़न या डब्ल्यूबीबीएल|05 महिला बिग बैश लीग (डब्ल्यूबीबीएल) का पांचवां सीज़न है, जो ऑस्ट्रेलिया में अर्ध-पेशेवर महिला ट्वेंटी-20 घरेलू क्रिकेट प्रतियोगिता है। यह टूर्नामेंट 18 अक्टूबर से शुरू होकर 8 दिसंबर 2019 तक चलने वाले पुरुषों के बीबीएल से हटकर एक स्टैंडअलोन समय के लिए चला गया।
सिडनी सिक्सर्स ने "हॉट फेवरेट" के रूप में सीज़न में प्रवेश किया,   लेकिन वे टूर्नामेंट के बैक-हाफ में लगातार पांच गेम हार गए और कप्तान एलिस पेरी के कंधे में चोट लगने के बाद पहली बार फाइनल के लिए क्वालीफाई करने से चूक गए।   गत चैंपियन ब्रिस्बेन हीट ने सीढ़ी के ऊपर नियमित सीज़न समाप्त कर, एलन बॉर्डर फील्ड में तीनों प्लेऑफ़ मैचों की मेजबानी करने का अधिकार अर्जित किया।
द हीट ने 8 दिसंबर 2019 को अपना खिताब बरकरार रखा, जब उन्होंने पहली बार फाइनलिस्ट एडिलेड स्ट्राइकर्स को हराया, जिसमें प्लेयर ऑफ द टूर्नामेंट सोफी डिवाइन को चैंपियनशिप निर्णायक में छह विकेट से हराया। बेथ मूनी को लगातार दूसरे सीजन में प्लेयर ऑफ द फाइनल चुना गया।
फिक्स्चर
सभी समय स्थानीय समय हैं।
टूर्नामेंट का खिलाड़ी
प्लेयर ऑफ़ द टूर्नामेंट वोट हर मैच के समापन पर दो खड़े अंपायरों द्वारा 3-2-1 के आधार पर दिए जाते हैं, जिसका अर्थ है कि एक खिलाड़ी प्रति गेम अधिकतम छह वोट प्राप्त कर सकता है। स्रोत: डब्ल्यूबीबीएल|05 प्लेयर ऑफ़ द टूर्नामेंट
टूर्नामेंट की टीम
क्रिकेट ऑस्ट्रेलिया ने टूर्नामेंट की एक टीम का चयन करने के लिए विशेषज्ञों का एक पैनल नियुक्त किया जो डब्ल्यूबीबीएल|05 के स्टैंडआउट कलाकारों को पहचानता है। टीम का इरादा नियमित रूप से अधिकतम तीन विदेशी खिलाड़ियों, बल्लेबाजों और गेंदबाजों के एक यथार्थवादी मिश्रण के साथ-साथ एक कप्तान और विकेट कीपर की नकल करने की है।
चयन पैनल के सदस्य क्रिकेट डॉट कॉम के पत्रकार थे लॉरा जॉली, बिग बैश लीग के प्रमुख एलिस्टेयर डॉबसन, ऑस्ट्रेलियाई महिला क्रिकेट टीम के मुख्य कोच मैथ्यू मॉट, पूर्व ऑस्ट्रेलियाई कप्तान बेलिंडा क्लार्क, पूर्व खिलाड़ी लीजा स्टालेकर (सेवन नेटवर्क) और मेल जोन्स (फॉक्स क्रिकेट) और एबीसी टिप्पणीकार एलिस्टर निकोलसन।
स्रोत: डब्ल्यूबीबीएल|05 टूर्नामेंट की टीम
युवा गन पुरस्कार
सीज़न की शुरुआत में 21 वर्ष से कम उम्र के खिलाड़ी युवा गन पुरस्कार के लिए पात्र हैं। मैच के प्रदर्शन, ऑन-फील्ड और ऑफ-फील्ड रवैये के आधार पर क्रिकेट ऑस्ट्रेलिया के अधिकारियों के एक पैनल द्वारा साप्ताहिक सीज़न के दौरान विजेताओं का चयन किया जाता है, और उनके कौशल, तप और अच्छे खेल के प्रदर्शन का प्रदर्शन किया जाता है। प्रत्येक साप्ताहिक विजेता को $500 का विद्रोही उपहार कार्ड प्राप्त होता है और समग्र विजेता को $5000 का नकद पुरस्कार मिलता है, साथ ही साथ एक सीखने और परामर्श कार्यक्रम तक पहुँच मिलती है।
डब्ल्यूबीबीएल|05 यंग गन के लिए उम्मीदवार थे:
सिडनी थंडर के तेज-तर्रार ऑलराउंडर हन्ना डार्लिंगटन ने स्टैंडआउट डेब्यू सीज़न के दौरान ओवरऑल अवार्ड अपने नाम किया, जिसमें उन्होंने सभी चौदह गेम खेले, जिसमें उन्होंने 21.31 के औसत और 6.82 के इकोनोमी रेट से 16 विकेट लिए।
श्रोतागण
सेवन नेटवर्क द्वारा फ्री-टू-एयर पर कुल 23 मैचों का प्रसारण किया जाना है, और महिला बिग बैश के पांचवें सीजन में फॉक्स क्रिकेट पर सिमुलकास्ट किया जाएगा। बाकी 36 मैचों का लाइव प्रसारण क्रिकेट ऑस्ट्रेलिया की वेबसाइट पर किया जाएगा। सभी 59 मैच स्ट्रीमिंग सेवा केयो स्पोर्ट्स के माध्यम से लाइव या मांग पर उपलब्ध हैं।
नीचे हर खेल के लिए टेलीविजन रेटिंग दी गई है जो सीजन के दौरान टेलीविजन पर प्रसारित की गई थी।
फूल खिले हैं गुलशन गुलशन (1978 फ़िल्म)
फूल खिले हैं गुलशन गुलशन 1978 में बनी हिन्दी भाषा की फिल्म है।
श्रीलंका क्रिकेट टीम का ज़िम्बाब्वे दौरा 2020
श्रीलंका क्रिकेट टीम ने दो टेस्ट मैच खेलने के लिए जनवरी 2020 में जिम्बाब्वे का दौरा किया। अक्टूबर 2019 में, सरकार के हस्तक्षेप के कारण, अंतर्राष्ट्रीय क्रिकेट परिषद (आईसीसी) ने जिम्बाब्वे क्रिकेट पर अपना निलंबन हटा दिया, क्योंकि यह ज़िम्बाब्वे का पहला दौरा था। जिम्बाब्वे ने आखिरी बार नवंबर 2018 में बांग्लादेश के खिलाफ दो मैचों की श्रृंखला में टेस्ट क्रिकेट खेला था।  दोनों टीमों ने आखिरी बार जुलाई 2017 में एक दूसरे के खिलाफ टेस्ट मैच खेला था, जिसमें श्रीलंका ने चार विकेट से जीत दर्ज की थी। जिम्बाब्वे ने कभी टेस्ट मैच में श्रीलंका को नहीं हराया। जिम्बाब्वे ने आखिरी बार नवंबर 2017 में वेस्ट इंडीज के खिलाफ एक घरेलू टेस्ट मैच खेला था।
दिसंबर 2019 में, श्रीलंका क्रिकेट ने पुष्टि की कि यह दौरा उनके भारत दौरे के बाद होगा। जनवरी 2020 में, जिम्बाब्वे क्रिकेट ने दौरे के कार्यक्रम की पुष्टि की। ज़िम्बाब्वे क्रिकेट ने सीन विलियम्स को अपने नए टेस्ट कप्तान के रूप में नामित किया, जिन्होंने हैमिल्टन मसाकाद्ज़ा की जगह ली जिन्होंने क्रिकेट के निदेशक की भूमिका निभाई।
दस्तों
टिनोटेन्डा मुतोम्बोडज़ी को दूसरे टेस्ट के लिए ज़िम्बाब्वे की टीम में शामिल किया गया, जो कि काइल जार्विस के स्थान पर था, जिसे चोट के कारण बाहर रखा गया था।
रुस्तमपुर फाजिल, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
हरी प्याज
यह एक सब्जी है। जिसे ाप छिल्कर ख सकते है। यह बहुत हि गुन्वर्धखोत फ्ज
राष्ट्रीय उपभोक्ता दिवस (भारत)
परिचय
ग्राहक संरक्षण कानून से संबंधित महत्वपूर्ण तथ्य यह है की किसी भी शासकीय पक्ष में इस विधेयक को तैयार नहीं किया। अखिल भारतीय ग्राहक पंचायत ने प्रथमत: इस विधेयक का मसौदा तैयार किया। १९७९ में ग्राहक पंचायत के अर्न्तगत एक कानून समिति का गठन हुआ। ग्राहक संरक्षण कानून समिति के अध्यक्ष गोविन्ददास और सचिव सुरेश बहिराट थे। शंकरराव पाध्ये एड. गोविंदराव आठवले, सौ. स्वाति शहाणे इस समिति के सदस्य थे।
पूर्व में ग्राहक पंचायत द्वारा किये गए प्रयास ग्राहक पंचायत की स्थापना १९४७ में हुई। उसी समय से एक बात ध्यान में आने लगी की प्रत्येक क्षेत्र में ग्राहक को ठगा जा रहा है। उसका नुकसान हो रहा है फिर भी उसके पास न्याय मांगने के लिए कोई कानून नहीं था। ग्राहक सहने करने के अलावा कुछ नही कर पा रहा था। सामान्य आर्थिक परिस्थितियों में ग्राहक व्यापारी के अधिक आर्थिक प्रभाव से शोषित होता रहा था। उसकी आवाज़ शासन तक नहीं पहुँचती थी। ग्राहक ने अन्याय के विरुद्ध प्रतिकार किया तो विक्रेता ग्राहक पर लूट मार का आरोप लगाने लगते थे। इस परिस्थिति से उबरने के लिए ग्राहक पंचायत ने ग्राहक संरक्षण के लिए स्वतंत्र कानून की आवश्यकता प्रतिपादित की। १९७७ में लोणावाला में ग्राहक पंचायत के कार्यकर्ताओं ने बैठक में एक प्रस्ताव पारित करके ऐसे कानून की मांग की। १९७८ में ग्राहक पंचायत ने एक मांग पत्र प्रकाशित किया। ग्राहक संरक्षण कानून, ग्राहक मंत्रालय और ग्राहक न्यालय में ये मांगे रखी। पंचायत ने स्वयं इस पर कानून का प्रारूप तैयार करके १९८० में कानून का मसौदा तैयार करना प्रारंभ किया। दिनांक ९ अप्रैल १९८० को कानून समिति की पहली बैठक में कानून का प्रारूप समिति के सामने रखा गया। समिति की चर्चा के बाद व्यवस्थित मौसोदा अनेक कानून विशेषज्ञों के पास भेजा गया। राज्य सरकार के पदस्थ सचिव एवं उच्च न्यालय के पदस्थ न्यायधीश से चर्चा की। देश के अनेक कानून विशेषज्ञों ने अपनी प्रतिक्रिया प्रेषित कर समिति को अमूल्य योगदान दिया। १९८० में महाराष्ट्र राज्य विधान परिषद् के सदस्य बाबुराव वैद्य ने विधेयक रखने का उत्तरदायित्व स्वीकारा। तब जाकर वर्तमान ग्राहक कानून अस्तित्त्व में आया था।
मुद्राराक्षस
मुद्राराक्षस संस्कृत का ऐतिहासिक नाटक है जिसके रचयिता विशाखदत्त हैं। इसकी रचना चौथी शताब्दी में हुई थी। इसमें चाणक्य और चन्द्रगुप्त मौर्य संबंधी ख्यात वृत्त के आधार पर चाणक्य की राजनीतिक सफलताओं का अपूर्व विश्लेषण मिलता है। इस कृति की रचना पूर्ववर्ती संस्कृत-नाट्य परंपरा से सर्वथा भिन्न रूप में हुई है- लेखक ने भावुकता, कल्पना आदि के स्थान पर जीवन-संघर्ष के यथार्थ अंकन पर बल दिया है। इस महत्वपूर्ण नाटक को हिंदी में सर्वप्रथम अनूदित करने का श्रेय भारतेंदु हरिश्चंद्र को है। यों उनके बाद कुछ अन्य लेखकों ने भी इस कृति का अनुवाद किया, किंतु जो ख्याति भारतेंदु हरिश्चंद्र के अनुवाद को प्राप्त हुई, वह किसी अन्य को नहीं मिल सकी।
इसमें इतिहास और राजनीति का सुन्दर समन्वय प्रस्तुत किया गया है। इसमें नन्दवंश के नाश, चन्द्रगुप्त के राज्यारोहण, राक्षस के सक्रिय विरोध, चाणक्य की राजनीति विषयक सजगता और अन्ततः राक्षस द्वारा चन्द्रगुप्त मौर्य के प्रभुत्व की स्वीकृति का उल्लेख हुआ है। इसमें साहित्य और राजनीति के तत्त्वों का मणिकांचन योग मिलता है, जिसका कारण सम्भवतः यह है कि विशाखदत्त का जन्म राजकुल में हुआ था। वे सामन्त बटेश्वरदत्त के पौत्र और महाराज पृथु के पुत्र थे। ‘मुद्राराक्षस’ की कुछ प्रतियों के अनुसार वे महाराज भास्करदत्त के पुत्र थे। इस नाटक के रचना-काल के विषय में तीव्र मतभेद हैं, अधिकांश विद्धान इसे चौथी-पाँचवी शती की रचना मानते हैं, किन्तु कुछ ने इसे सातवीं-आठवीं शती की कृति माना है। संस्कृत की भाँति हिन्दी में भी ‘मुद्राराक्षस’ के कथानक को लोकप्रियता प्राप्त हुई है, जिसका श्रेय भारतेन्दु हरिश्चन्द्र को है।
परिचय
‘देवी चन्द्रगुप्तम्’ का उल्लेख रामचन्द्र-गुणचन्द्र ने ‘नाट्यदर्पण’ में, भोज ने ‘शृंगारप्रकाश’ में और अभिनवगुप्त ने ‘नाटकशास्त्र’ की टीका में किया है। यह नाटक ध्रुवदेवी और चन्द्रगुप्त द्वितीय के ऐतिहासिक वृत्त पर आधारित है, किन्तु अभी इसके कुछ अंश ही प्राप्त हुए हैं। ‘राघवानन्द नाटकम्’ की रचना राम-चरित्र को लेकर की गई होगी, किन्तु इसके भी एक-दो स्फुट छन्द ही प्राप्त हुए हैं।
‘मुद्राराक्षस’ की रचना पूर्ववर्ती संस्कृत-नाट्यपरम्परा से सर्वथा भिन्न रूप में हुई है। वैसे, विशाखदत्त भारतीय नाटयशास्त्र से सुपरिचित थे और इसी कारण उन्हें ‘मुद्राराक्षस’ में ‘कार्य’ की एकता का निर्वाह करने में अद्भुत सफलता प्राप्त हुई है, यद्यपि घटना-कम की व्यापकता को देखते हुए यह उपलब्धि सन्दिग्ध हो सकती थी। किन्तु पूर्ववर्ती लेखकों द्वारा निर्धारित प्रतिमानों का यथावत् अनुकरण भी उन्हें अभीष्ट नहीं था। इसीलिए उन्होंने भावुकता, कल्पना आदि के आश्रय द्वारा कथानक को अतिरिक्त जीवन-संघर्ष में प्राप्त होने वाली सफलता-असफलता का यथार्थमूलक चित्रण किया है। उन्होंने कथानक को शुद्ध ऐतिहासिक पृष्ठभूमि प्रदान की है, स्वच्छन्दतावादी तत्वों पर उनका बल नहीं रहा है। आभिजात्यवादी दृष्टिकोण न केवल कथा-संयोजन और चरित्र-चत्रिण में दृष्टिगत होता है, अपितु उनकी सुस्पष्ट तथा सशक्त पद-रचना भी इसी प्रवृत्ति की देन है। इस सन्दर्भ में यह भी उल्लेखनीय है कि जिस प्रकार मल्लिनाथ की व्याख्याओं के अभाव में कालिदास के कृतित्व का अनुशीलन अपूर्ण होगा, उसी प्रकार ‘मुद्राराक्षस’ पर ढुंढिराज की टीका भी प्रसिद्ध है।
कथानक
‘मुद्राराक्षस’ की कथावस्तु प्रख्यात है। इस नाटक के नामकरण का आधार यह घटना है - अपनी मुद्रा को अपने ही विरूद्ध प्रयुक्त होते हुए देखकर राक्षस का स्तब्ध अथवा विवश हो जाना। इसमें चन्द्रगुप्त के राज्यारोहण के उपरान्त चाणक्य द्वारा राक्षस की राजनीतिक चालों को विफल कर देने की कथा को सात अंकों में सुचारू रूप में व्यक्त किया गया है। नाटककार ने चाणक्य औऱ राक्षस की योजना-प्रतियोजनाओं को पूर्ण राजनीतिक वैदग्ध्य के साथ उपस्थापित किया है। उन्होंने नाटकगत घटनाकम के आयोजन में स्वाभाविकता, जिज्ञासा और रोचकता की ओर उपयुक्त ध्यान दिया है। तत्कालीन राजनीतिज्ञों द्वारा राजतंत्र के संचालन के लिए किस प्रकार के उपायों का आश्रय लिया जाता था, इसका नाटक में रोचक विवरण मिलता है। चाणक्य के सहायकों ने रूचि-अरूचि अथवा स्वतन्त्र इच्छा-शक्ति की चिन्ता न करते हुए अपने लिए निर्दिष्ट कार्यों का जिस तत्परता से निर्वाह किया, वह कार्य सम्बन्धी एकता का उत्तम उदाहरण है। घटनाओं की धारावाहिकता इस नाटक का प्रशंसनीय गुण है, क्योंकि षड्यन्त्र-प्रतिषड्यंत्रों की योजना में कहीं भी व्याघात लक्षित नहीं होता। यद्यपि चाणक्य की कुटिल चालों का वर्णन होने से इसका कथानक जटिल है, किन्तु नाटककार ने इसे पूर्वापर क्रम-समन्वित रखने में अद्भुत सफलता प्राप्त की है। इसमें कार्यावस्थाओं, अर्थ-प्रकृतियों सन्धियों और वृत्तियों का नाटयशास्त्रविहित प्रयोग हुआ है।
कार्यावस्थाएँ
भारतीय आचार्यों ने नाटक ने कथा-विकास की पांच अवस्थाएँ मानी हैं - प्रारम्भ, प्रयत्न, प्राप्त्याशा, नियताप्ति, फलागम। नाटक का आरम्भ रूचिर और सुनियोजित होना चाहिए, क्योंकि नाटक की परवर्ती घटनाओं की सफलता इसी पर निर्भर करती है। ‘मुद्राराक्षस’ में निपुणक द्वारा चाणक्य को राक्षस की मुद्रा देने तक की कथा ‘प्रारम्भ’ के अन्तर्गत आएगी। ‘प्रयत्न’ अवस्था के अन्तर्गत इन घटनाओं का समावेश किया जा सकता है - चाणक्य द्वारा राक्षस और मलयकेतु में विग्रह कराने की चेष्टा, शकटदास को सूली देने का मिथ्या आयोजन, सिद्धार्थक द्वारा राक्षस का विश्वासपात्र बनकर उसे धोखा देना आदि। ’प्राप्त्याशा’ की योजना के लिए नाटककार ने चन्द्रगुप्त और चाणक्य के छदम विरोध, राक्षस द्वारा कुसुमपुर पर आक्रमण की योजना आदि घटनाओं द्वारा राक्षस का उत्कर्ष वर्णित किया है, किन्तु साथ ही कूटनीतिज्ञ चाणक्य की योजनाओं का भी वर्णन हुआ है। चाणक्य द्वारा राक्षस और मलयकेतु में विग्रह करा देने और राक्षस की योजनाओं को विफल कर देने की घटनाएँ ‘नियताप्ति’ के अन्तर्गत आती है। छठे-सातवें अंकों में ‘फलागम’ की सिद्धि के लिए राक्षस के आत्म- समर्पण की पृष्ठभूमि प्रस्तुत करते हुए उसके द्वारा चन्द्रगुप्त के अमात्य-पद की स्वीकृति का उल्लेख हुआ है। उक्त अवस्थाओं का निरूपण नाटकार ने जितनी और स्वच्छता से किया है, वह प्रशंसनीय है।
अर्थ-प्रकृतियाँ
कथानक के सम्यक विकास के लिए भारतीय आचार्यों ने कार्यावस्थाओं की भाँति पाँच अर्थ-प्रकृतियाँ भी निर्धारित की हैं - बीज, बिन्दु, पताका, प्रकरी, कार्य। इनमें से 'पताका’ के अन्तर्गत मुख्य प्रासंगिक कथा को प्रस्तुत किया जाता है और ‘प्रकरी’ से अभिप्राय गौण प्रासंगिक कथाओं के समावेश से है। किन्तु, कथानक के सम्यक् विकास के लिए प्रासंगिक कथाओं और आधिकारिक कथा का सन्तुलित निर्वाह आवश्यक है। ‘मुद्राराक्षस’ में चाणक्य द्वारा राक्षस को अपने पक्ष में मिलाने का निश्चय कथावस्तु की ’बीज’ है। जिसकी अभिव्यक्ति प्रथम अंक में चाणक्य की उक्ति में हुई हैः ‘‘जब तक राक्षस नहीं पकड़ा जाता तब तक नन्दों के मारने से क्या और चन्द्रगुप्त को राज्य मिलने से ही क्या ?.... इससे उसके पकड़ने में हम लोगों को निरूद्यम रहना अच्छा नहीं।’’ चाणक्य आदि का मलयकेतु के आश्रम में चले जाना बीजन्यास’ अथवा बीज का आरम्भ है। बिन्दु’ के अन्तर्गत इन घटनाओँ की गणना की जा सकती है- निपुणक द्वारा चाणक्य को राक्षस की मुद्रा देना, शकटदास से पत्र लिखवाना, चाणक्य द्वारा चन्दनदास को बन्दी बनाने की आज्ञा देना। नाटक की फल-सिद्धि में सिद्धार्थक और भागुरायण द्वारा किए गए प्रयन्त ‘पताका’ के अन्तर्गत गण्य हैं। ’प्रकरी’ का आयोजन ’मुद्राराक्षस’ के तृतीय अंक के अन्त और चतुर्थ अंक के प्रारम्भ में किया गया है-चाणक्य और चन्द्रगुप्त में मिथ्या कलह और राक्षस तक इसकी सूचना पहुंचना इसका उदाहरण है। राक्षस द्वारा चन्द्रगुप्त का मंत्रित्व स्वीकार करके आत्मसमर्पण कर देना ‘कार्य’ नाम्नी अर्थ-प्रकृति हैः अवस्थाओं के अन्तर्गत इसी को फलागम की संज्ञा दी जाती है।
हिन्दी अनुवाद
भारतेन्दु हरिश्चंद्र ने ‘सत्य हरिश्चन्द्र’ (1875 ई०), ‘श्री चन्द्रावली’ (1876), ‘भारत दुर्दशा’ (1876-1880 के मध्य), ‘नीलदेवी’ (1881) आदि मौलिक नाटकों की रचना के अतिरिक्त संस्कृत-नाटकों के अनुवाद की ओर भी ध्यान दिया था। ‘मुद्राराक्षस’ का अनुवाद उन्होंने 1878 ई0 में किया था। इसके पूर्व वे संस्कृत-रचना ‘चौरपंचाशिका’ के बंगला-संस्करण का ‘विद्यासुन्दर’(1868) शीर्षक से, कृष्ण मिश्र के प्रबोधचन्द्रोदय’ के त़ृतीय अंक का ‘पाखंड विडम्बन’ (1872) शीर्षक से और राजशेखर कृत प्राकृत-कृति ‘सट्टक’ का ‘कर्पूर-मंजरी’ (1875-76) शीर्षक से अनुवाद कर चुके थे। इन अनुवादों में उन्होंने भावानुवाद की पद्धित अपनाई है, फलतः इन्हें नाटयरूपान्तर कहना अधिक उपयुक्त होगा। नाटक के प्रस्तावना, भरतवाक्य आदि स्थलों को उन्होंने प्रायः मौलिक रूप में प्रस्तुत किया है। इसी प्रकार शब्दानुवाद की प्रवृत्ति का आश्रय न लेकर चरित्र-व्यंजना में पर्याप्त स्वतन्त्र दृष्टिकोण रखा गया है। यही कारण है कि 'मुद्राराक्षस' में अनुवाद की शुष्कता के स्थान पर मौलिक विचारदृष्टि और भाषा-प्रवाह को प्रायः लक्षित किया जा सकता है। नाटकगत काव्यांश में यह प्रवृत्ति और भी स्पष्ट रूप में लक्षित होती है।
नागपूर, बोथ मण्डल
नागपूर, बोथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भोजपत्र वृक्ष
भोजपत्र (संस्कृत : भुर्ज ; वैज्ञानिक नाम : Betula utilis; अंग्रेजी: Himalayan Birch) हिमालय क्षेत्र में उगने वाला एक वृक्ष है जो 4,500 m की ऊँचाई तक उगता है। यह बहूपयोगी वृक्ष है - इसका छाल सफेद रंग की होती है जो प्राचीन काल से ग्रंथों की रचना के लिये उपयोग में आती थी।
परिचय
भोजपत्र का नाम आते ही उन प्राचीन पांडुलिपियों का विचार आता है, जिन्हे भोजपत्रों पर लिखा गया है। कागज की खोज के पूर्व हमारे देश में लिखने का काम भोजपत्र पर किया जाता था। भोजपत्र पर लिखा हुआ सैकड़ों वर्षो तक संरक्षित रहता है, परन्तु वर्तमान में भोजवृक्ष गिनती के ही बचे हुये हैं। हमारे देश के कई पुरातत्व संग्रहालयों में भोजपत्र पर लिखी गई सैकड़ों पांडुलिपियां सुरक्षित रखी है। जैसे हरिद्वार में गुरुकुल कांगड़ी विश्वविद्यालय का संग्रहालय। कालीदास ने भी अपनी कृतियों में भोज-पत्र का उल्लेख कई स्थानों पर किया है। उनकी कृति कुमारसंभवम् में तो भोजपत्र को वस्त्र के रूप में उपयोग करने का जिक्र भी है। भोजपत्र का उपयोग प्राचीन रूस में कागज की मुद्रा 'बेरेस्ता' के रूप में भी किया जाता था। इसका उपयोग सजावटी वस्तुओं और चरण पादुकाओं-जिन्हे 'लाप्ती' कहते थे, के निर्माण में भी किया जाता था। सुश्रुत एवं वराद मिहिर ने भी भोजपत्र का जिक्र किया है। भोजपत्र का उपयोग काश्मीर में पार्सल लपेटने में और हुक्कों के लचीले पाइप बनाने में भी किया जाता था। वर्तमान में भोजपत्रों पर कई यंत्र लिखे जाते है।
दरअसल, भोजपत्र भोज नाम के वृक्ष की छाल का नाम है, पत्ते का नहीं। इस वृक्ष की छाल ही सर्दियों में पतली-पतली परतों के रूप में निकलती हैं, जिन्हे मुख्य रूप से कागज की तरह इस्तेमाल किया जाता था। भोज वृक्ष हिमालय में 4,500 मीटर तक की ऊंचाई पर पाया जाता है। यह एक ठंडे वातावरण में उगने वाला पतझड़ी वृक्ष है, जो लगभग 20 मीटर तक ऊंचा हो सकता है। भोज को संस्कृत में भूर्ज या बहुवल्कल कहा गया है। दूसरा नाम बहुवल्कल ज्यादा सार्थक है। बहुवल्कल यानी बहुत सारे वस्त्रों/छाल वाला वृक्ष। भोज को अंग्रेजी में हिमालयन सिल्वर बर्च और विज्ञान की भाषा में बेटूला यूटिलिस कहा जाता है। यह वृक्ष बहुउपयोगी है। इसके पत्ते छोटे और किनारे दांतेदार होते है। वृक्ष पर शहतूत जैसी नर और मादा रचनाएं लगती है, जिन्हे मंजरी कहा जाता है। छाल पतली, कागजनुमा होती है, जिस पर आड़ी धारियों के रूप में तने पर मिलने वाले वायुरंध्र बहुत ही साफ गहरे रंग में नजर आते है। यह लगभग खराब न होने वाली होती है, क्योंकि इसमें रेजिनयुक्त तेल पाया जाता है। छाल के रंग से ही इसके विभिन्न नाम [लाल, सफेद, सिल्वर और पीला] बर्च पड़े है।
भोज पत्र की बाहरी छाल चिकनी होती है, जबकि आम, नीम, इमली, पीपल, बरगद आदि अधिकतर वृक्षों की छाल काली भूरी, मोटी, खुरदरी और दरार युक्त होती है। यूकेलिप्टस और जाम की छाल मोटी परतों के रूप में अनियमित आकार के टुकड़ों में निकलती है। भोजपत्र की छाल कागजी परत की तरह पतले-पतले छिलकों के रूप में निकलती है।
भोज के पेड़ हल्की, अच्छी पानी की निकासी वाली अम्लीय मिट्टी में अच्छी तरह पनपते है। इकालाजी के लिहाज से इन्हे शुरुआती माना जाता है। आग या अन्य दखलंदाजी से ये बड़ी तेजी से फैलते है। भोज से कागज के अलावा इसके अच्छे दाने वाली, हल्के पीले रंग की साटिन चमक वाली लकड़ी भी मिलती है। इससे वेनीर और प्लायवुड भी बनाई जाती है।
बेटूला वेरुकोसा (मैसूर बर्च) से उम्दा किस्म की लकड़ी प्राप्त होती है। छोटे रेशों के कारण उसकी लुगदी से टिकाऊ कागज भी बनता है। बर्च की लकड़ी का उपयोग ड्रम, सितार, गिटार आदि बनाने में भी किया जाता है। बेलारूस, रूस, फिनलैंड, स्वीडन और डेनमार्क तथा उत्तरी चीन के कुछ हिस्सों में बर्च के रस का उपयोग उम्दा बीयर के रूप में होता है। इससे जाइलिटाल नामक मीठा एल्कोहल भी मिलता है जिसका उपयोग मिठास के लिए होता है। बर्च के पराग कण एलर्जिक होते है। पित्त ज्वर से प्रभावित कुछ लोग इसके परागकणों के प्रति संवेदी पाए गए है।
कोरी पट्टिका
कोरी पट्टिका या तबुला रासा ( Tabula rasa, "रिक्त अवस्था") यह विचार है कि व्यक्ति किसी भी अंतर्निमित, पहले से बने हुए, मानसिक सामग्री या अन्तर्वस्तु से खाली पैदा होते हैं, ताकि सारा ज्ञान बाद की प्रत्यक्षण या संवेदी अनुभवों से आए। यह विचार अनुभववाद के रूप में जाने जाने वाले ज्ञान के सिद्धांत में प्रस्तुत केंद्रीय दृष्टिकोण है। अनुभववादी सहजप्रत्ययवाद (innatism) या तर्कबुद्धिवाद के सिद्धांत से असहमत हैं, जो मानता है कि मन पहले से ही कुछ ज्ञान के साथ पैदा होता है। कोरी पट्टिका सिद्धांत के समर्थक, जब किसी के व्यक्तित्व, सामाजिक और भावनात्मक व्यवहार, ज्ञान और प्रज्ञान के पहलुओं की बात आती है तो प्रकृति बनाम पोषण बहस के "पोषण" पक्ष का समर्थन करते हैं।
भोजपत्र वृक्ष
परिचय
भारतीय वन अनुसंधान केंद्र देहरादून के वैज्ञानिक कहते है कि भोजपत्र का उपयोग दमा और मिर्गी जैसे रोगों के इलाज में किया जाता है। उसकी छाल बहुत बढि़या एस्ट्रिंजेट यानी कसावट लाने वाली मानी जाती है। इस कारण बहते खून और घावों को साफ करने में इसका प्रयोग होता है।
उत्तराखंड में गंगोत्री के रास्ते में 14 किलोमीटर पहले भोजवासा आता है। भोजपत्र के पेड़ों की अधिकता के कारण ही इस स्थान का नाम भोजवासा पड़ा था, लेकिन वर्तमान में इस जगह भोज वृक्ष गिनती के ही बचे है। यही हाल गंगोत्री केडनास दर्रे का भी है।
2007 में डेक्कन हेराल्ड में छपी रिपोर्ट के अनुसार यह पेड़ विलुप्ति की कगार पर है। इसे सबसे ज्यादा खतरा कांवडियों और पर्यटकों से है, जो गंगोत्री का पानी लेने आते है और भोज वृक्ष को नुकसान पहुंचाते है। दरअसल, यात्री और पर्यटक भोजपत्र को अपने साथ ले जाना शुभ मानते हैं और यही एक बड़ी वजह भी रही कि भोज वृक्ष सिमट गए हैं। भोजवृक्षों को दोबारा उगाने के वन विभाग लगातार प्रयास कर रहा है, लेकिन प्रयास सफल नहीं हो पा रहे हैं। पर्यावरण से जुड़े लोगों का कहना है कि इसकी सबसे बड़ी वजह उच्च हिमालय क्षेत्र में मानवीय हस्तक्षेप है।
गोमुख जाने वाले यात्री व पर्यटक भोजपत्रों को लगातार नुकसान पहुंचा रहे है। उनका मानना है कि गोमुख से भोजपत्र व भोज छड़ी अति शुभ होती है। इसे शुभ मानते हुए यात्री व पर्यटक लगातार वृक्षों को नुकसान पहुंचाते रहे हैं। वर्तमान में प्रति दिन इस उच्च हिमालय क्षेत्र में 150 यात्रियों व पर्यटकों की आवाजाही हो रही है यानी माह में चार हजार पांच सौ यात्री भोजवासा से गुजर रहे हैं। वन विभाग हालाकि दावा कर रहा है कि हर यात्री व पर्यटक पर उनकी नजर है, लेकिन यह इस क्षेत्र में संभव ही नहीं है।
इस बहुउपयोगी वृक्ष के अति दोहन से उसके विलुप्त होने का खतरा पैदा हो गया है। भोज वृक्ष के संरक्षण से जुड़ी हर्षवंती विष्ट का कहना है कि ईधन के लिए इनका दोहन इस खतरे को बढ़ा रहा है। उन्होंने उसे बचाने के लिए 'सेव भोजपत्र' आंदोलन चलाया है। उत्तराखंड में भोजवासा में 5.5 हैक्टर क्षेत्र को कंटीले तारों की बागड़ लगाकर स्थानीय स्तर पर संरक्षण के प्रयास किए जा रहे है। भोज हमारी प्राचीन संस्कृति का परिचायक वृक्ष है। यह हिमालयीन वनस्पतियों का एक प्रतिनिधि पेड़ है। अति महत्वपूर्ण औषधि गुणों से भरपूर इस वृक्ष को बचाना जरूरी है।
बीटा वल्गैरिस
बीटा वल्गैरिस, जिसे साधारण भाषा में चुकंदर कहते हैं, अमारैन्थ परिवार का एक पादप सदस्य है। इसे कई रूपों में, जिनमें अधिकतर लाल रंग की जड़ से प्राप्त सब्जी रूप में प्रयोगनीय उत्पाद के लिये उगाया जाता है। इसके अलावा अन्य उत्पादों में इसके पत्तों को शाक रूप में प्रयोग करते हैं, व इसे शर्करा-स्रोत रूप में भी प्रयोग किया जाता है। पशु-आहार के लिये भी कहीं-कहीं प्रयोग किया जाता है। इसकी अधिकतर प्रचलित Beta vulgaris उपजाति vulgaris में आती है। जबकि Beta vulgaris उपजाति:maritima, जो ई-बीट नाम से प्रचलित है, इसी का जंगली पूर्वज है और भूमध्य सागरीय क्षेत्र, यूरोप की अंध-महासागर तटरेखा एवं भारत में उगती है। एक अन्य जंगली प्रजाति Beta vulgaris उपजाति:adanensis, यूनान से सीरिया पर्यन्त पायी जाती है।
चुकंदर में अच्छी मात्रा में लौह, विटामिन और खनिज होते हैं जो रक्तवर्धन और शोधन के काम में सहायक होते हैं। इसमें पाए जाने वाले एंटीऑक्सीडेंट तत्व शरीर को रोगों से लड़ने की क्षमता प्रदान करते हैं। यह प्राकृतिक शर्करा का स्रोत होता है। इसमें सोडियम, पोटेशियम, फॉस्फोरस, क्लोरीन, आयोडीन और अन्य महत्वपूर्ण विटामिन पाए जाते हैं। चुकंदर में गुर्दे और पित्ताशय को साफ करने के प्राकृतिक गुण हैं। इसमें उपस्थित पोटेशियम शरीर को प्रतिदिन पोषण प्रदान करने में मदद करता है तो वहीं क्लोरीन गुर्दों के शोधन में मदद करता है। यह पाचन संबंधी समस्याओं जैसे वमन, दस्त, चक्कर आदि में लाभदायक होता है। चुकंदर का रस पीने से रक्ताल्पता दूर हो जाती है क्योंकि इसमें लौह भी प्रचुर मात्र में पाया जाता है। चुकंदर का रस हाइपरटेंशन और हृदय संबंधी समस्याओं को दूर रखता है। विशेषतया महिलाओं के लिए बहुत लाभकारी है। चुकंदर में बेटेन नामक तत्व पाया जाता है जिसकी आंत व पेट को साफ करने के लिए शरीर को आवश्यकता होती है और चुकंदर में उपस्थित यह तत्व उसकी आपूर्ति करता है। कई शोधों के अनुसार चुकंदर कैंसर में भी लाभदायक होता है। चुकंदर और उसके पत्ते फोलेट का अच्छा स्रोत होते हैं, जो उच्च रक्तचाप और अल्जाइमर की समस्या को दूर करने में मदद करते हैं।
देवरिया (तहसील), देवरिया
यह तहसील देवरिया जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 704 गांव हैं।
भमरिया गाँव, रायगढ-चौक (लखीसराय)
भमरिया रायगढ-चौक, लखीसराय, बिहार स्थित एक गाँव है।
नामिका ला
नामिका ला (Namika La) भारत के लद्दाख़ प्रदेश में हिमालय पर्वतों में एक पहाड़ी दर्रा है। यह लद्दाख़ के लेह शहर को जम्मू और कश्मीर के श्रीनगर शहर से जोड़ने वाले राष्ट्रीय राजमार्ग 1 पर स्थित है। नामिका ला 3,700 मीटर (12,139 फुट) की ऊँचाई पर है, जो प्रसिद्ध ज़ोजी ला से अधिक ऊँचा है। इसी राजमार्ग पर एक अन्य दर्रा,  फोतु ला, इस से भी अधिक ऊँचा है और पूरे राजमार्ग का सबसे ऊँचा स्थान है।
अल्बर्ट रोपर
अल्बर्ट रोपर  अन्तर्राष्ट्रीय नागर विमानन संगठन के महासचिव रहे हैं। इनका कार्यकाल 1944-1951 तक रहा। ये फ्रांस राष्ट्र से थे।
आलापल्ली
आलापल्ली (Allapalli) भारत के महाराष्ट्र राज्य के गढ़चिरौली ज़िले में स्थित एक गाँव है।
टाना, रानीखेत तहसील
टाना, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कार्ल ल्जंगबर्ग
कार्ल ल्जंगबर्ग  अन्तर्राष्ट्रीय नागर विमानन संगठन के महासचिव रहे हैं। इनका कार्यकाल 1952-1959 तक रहा। ये स्वीडन राष्ट्र से थे।
चेरा-खेरा गाँव, अलौली (खगड़िया)
चेरा-खेरा अलौली, खगड़िया, बिहार स्थित एक गाँव है।
रुस्तमपुर खास, बिलारी (मुरादाबाद )
भारत की जनगणना अनुसार गाँव रुस्तमपुर खास, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
स्पेन के चार्ल्स द्वितीय
उन्होंने दो बार शादी की लेकिन कोई संतान नहीं छोड़ी। जब 1700 में उनकी मृत्यु हो गई, तो उनका वारिस चौदहवें लुई और उनकी पहली पत्नी, चार्ल्स की बड़ी सौतेली बहन, मारिया थेरेसा का 16 वर्षीय पोता अंजु का फ़िलिप था। हालांकि, चार्ल्स का उत्तराधिकारी उनके क्षेत्रों के विभाजन से कम महत्वपूर्ण था और उस प्रश्न को हल करने में विफलता 1701 में युद्ध का कारण बनी।
जीवनी
चार्ल्स ऑस्ट्रिया की मारियाना (1634-1696) और स्पेन के फ़िलिप चतुर्थ (1605-1665) के एकमात्र जीवित पुत्र थे। फ़िलिप अपने बेटे के जन्म के समय 56 वर्ष के थे। राजनीतिक कारणों से, स्पैनिश और ऑस्ट्रियाई हैब्सबर्ग के बीच विवाह आम थे; फ़िलिप और मारियाना चाचा और भतीजी थे। उनके सभी आठ परदादा एवं परदादी कैस्टिले के जोआना और फ़िलिप प्रथम के वंशज थे।